**KERAMIKAS MĀKSLAS SIMPOZIJS „KUR”**

2023. gada 3. – 12. jūlijs, Saldus

# NOLIKUMS

2022. g. augustā, pateicoties Saldus Mākslas skolas un Saldus TIKS centra atbalstam, tika aizvadīts pirmais keramikas mākslas simpozijs. Šovasar, pateicoties VKKF un Saldus mākslas skolas atbalstam, sadarbībā ar Keramikas asociāciju, tiks īstenots otrs tāda veida pasākums.

2023. gadā simpozijā tiks aicināti piedalīties profesionāli mākslinieki, kuri darbojas keramikas nozarē, un savā radošajā darbā izmanto porcelānu. Tas šajā gadā tiks izmantots kā pamata materiāls mākslas darbu radīšanai. Dalībniekiem būs iespēja 10 dienu laikā netraucēti pievērsties radošajam procesam, un radīt augstvērtīgus mākslas darbus, izmantojot individuālus paņēmienus un tehnikas. Mākslinieki tiks aicināti savā starpā vadīt meistarklases un prezentēt savu radošo darbību vai citus interesantus projektus.

**Simpozija organizatori:** Latvijas keramikas asociācija, Saldus mākslas skola.

**Simpozija atbalstītāji**: Valsts Kultūrkapitāla fonds, Saldus mākslas skola.

**Simpozija mērķi:**

1. Dalīties ar zināšanām, iepazīt jaunas tehnikas un paņēmienus porcelāna materiālā.
2. Kopdarbā radīt Latvijas mākslas un kultūras telpai unikālus laikmetīgās keramikas objektus, veidot platformu mākslinieku pieredzes apmaiņai un radošo ideju ģenerēšanai, kā arī popularizēt laikmetīgās keramikas procesus sabiedrībā.
3. Veicināt augstvērtīgas laikmetīgās mākslas pieejamību sabiedrībai, rosināt sabiedrības interesi par

kultūru, saglabāt kultūras mantojumu, veicināt jaunu mākslas darbu un to kolekciju veidošanu.

|  |  |
| --- | --- |
| **Simpozija norises vieta:** | Saldus Latvija |
| **Simpozija norises laiks:** | 2023. gada 3. – 12. jūlijs |
| **Simpozija dalībnieki:** | Simpozijā piedalās 8 profesionāli keramiķi. Dalībnieku atlase notiek konkursa kārtībā uz iesūtīto materiālu pamata (Pieteikuma anketa, CV un vizuālā informācija, kas iesniegta, ievērojot zemāk minētos noteikumus). |

**Simpozija organizatori nodrošina:**

1. Mākslinieku uzturēšanās izdevumus Saldū (Saldus Mākslas skolas telpās dalībniekiem tiks iekārtotas istabas ar matračiem, gultasveļu, pieejama duša, wc, veļas mašīna, virtuve, u.c. );
2. Darba telpa, aprīkojums (elektriskās virpas, rokas virpas, žāvēšanas skapis, glazēšanas kamera, elektriskais un gāzes ceplis);
3. Darba materiālus – lejamo porcelānu, veidojamo porcelānu, glazūras u.c.;
4. Darbu apdedzināšanas iespējas elektriskajās krāsnīs līdz 1300 celsija grādiem, kā arī paredz iespēju izskatīt dažādus individuālā apdedzinājuma veidus;
5. Publicitāti (informācija masu medijos, sociālajos tīklos);
6. Atpūtas iespējas, ekskursiju pa pilsētu un tās apkārtni, privātus pasākumus simpozija ietvaros;
7. Radošā darba prezentācijas iespējas;
8. Simpozija atklāšanas izstādi;
9. Simpozija noslēguma izstādi.

**Mākslinieku atbildība:**

1. Ceļa izdevumi uz Saldu un atpakaļ;
2. Ēdināšanas izmaksas (varam nodrošināt ēdinātāju, 10-15 eiro personai dienā);
3. Citi darbam nepieciešamie materiāli un instrumenti (ģipša formas, dekoli);
4. Meistarklases un/vai lekcijas prezentācija simpozija programmas ietvaros;
5. 1 mākslas darba dāvinājums;
6. Mākslinieks 5 dienu laikā pēc apstiprinājuma saņemšanas, apstiprina savu dalību simpozijā. Neierašanās gadījumā ziņo par to laicīgi.

**Pieteikšanās kārtība:**

**Dalībniekiem elektroniski līdz 2023. gada 10. maijam jāiesniedz:**

1. Aizpildīta pieteikuma anketa;
2. Radošās darbības CV (pieredze mākslas jomā, izstādes, simpoziji, u.c.);
3. Mākslinieciskās darbības prezentācijas materiālus: 3 darbu fotogrāfijas (darbiem jābūt radītiem iepriekšējo piecu gadu laikā).

**Pieteikuma anketa un citi pievienotie materiāli jāsūta uz e-pastu: keramikasasociacija@gmail.com**

**Pieteikumu izvērtēšanas komisija:**

Inese Pētersone

Valentins Petjko

Agnese Sunepa

Rūdis Pētersons

**Informācija par simpozija organizatoriem:**

Saldus Mākslas skola

Agnese Sunepa 22351795 (kontaktpersona)

Rūdis Pētersons 26632060

Evika Zabarovska 26811401

Latvijas Keramikas asociācija

www.keramikasasociacija.lv